**บริษัท วินเนอร์ยี่ เมดิคอล จำกัด (มหาชน) และบริษัทย่อย**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนและหกเดือนสิ้นสุดวันที่ 30 มิถุนายน 2568 (ยังไม่ได้ตรวจสอบแต่สอบทานแล้ว)**

1. **ข้อมูลทั่วไป**

บริษัท วินเนอร์ยี่ เมดิคอล จำกัด (มหาชน) (“บริษัทฯ”) เป็นนิติบุคคลซึ่งจัดตั้ง มีภูมิลำเนา และประกอบธุรกิจใน  
ประเทศไทย โดยดำเนินธุรกิจหลักคือการจำหน่ายเครื่องมือทางการแพทย์ และวัสดุอุปกรณ์การแพทย์ มีสำนักงานใหญ่  
ตั้งอยู่เลขที่ 634/4 ซอยรายคำแหง 39 (เทพลีลา 1) ถนนประชาอุทิศ แขวงวังทองหลาง เขตวังทองหลาง กรุงเทพมหานคร

1. **เกณฑ์ในการจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล

งบการเงินระหว่างกาลประกอบด้วยข้อมูลทางการเงินหลัก (คือ งบฐานะการเงิน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสด) โดยบริษัทฯ ได้นำเสนอในรูปแบบที่สอดคล้องกับรูปแบบของงบการเงินประจำปี  
ซึ่งเป็นไปตามมาตรฐานการบัญชีไทย ฉบับที่ 1 เรื่อง การนำเสนองบการเงิน ส่วนหมายเหตุประกอบงบการเงินระหว่างกาล  
จัดทำเป็นแบบย่อ บริษัทฯ ได้เปิดเผยหมายเหตุประกอบงบการเงินเพิ่มเติมตามข้อกำหนดในประกาศคณะกรรมการกำกับหลักทรัพย์และตลาดหลักทรัพย์ที่ออกภายใต้พระราชบัญญัติหลักทรัพย์และตลาดหลักทรัพย์

งบการเงินระหว่างกาลของบริษัทฯ ได้จัดทำเป็นภาษาไทย และมีหน่วยเงินตราเป็นบาท เว้นแต่ที่ระบุไว้เป็นอย่างอื่น ซึ่งการจัดทำงบการเงินระหว่างกาลดังกล่าวเป็นไปตามวัตถุประสงค์ของการจัดทำรายงานในประเทศ ดังนั้นเพื่อความสะดวก  
ของผู้อ่านงบการเงินที่ไม่คุ้นเคยกับภาษาไทย บริษัทฯ ได้จัดทำงบการเงินระหว่างกาลฉบับภาษาอังกฤษขึ้นโดยแปลจาก  
งบการเงินระหว่างกาลฉบับภาษาไทย

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2567 โดยเน้นการให้ข้อมูลที่เป็นปัจจุบันเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ดังนั้น งบการเงินระหว่างกาลนี้ควรต้องอ่านควบคู่กับงบการเงินสำหรับปีสิ้นสุดวันที่ 31 ธันวาคม 2567

ในการจัดทำงบการเงินระหว่างกาลให้เป็นไปตามมาตรฐานการรายงานทางการเงิน ผู้บริหารต้องใช้การประมาณและ  
ข้อสมมติฐานหลายประการ ซึ่งมีผลกระทบต่อการกำหนดนโยบายและการรายงานจำนวนเงินที่เกี่ยวกับ สินทรัพย์ หนี้สิน รายได้ และค่าใช้จ่าย การประมาณและข้อสมมติฐานมาจากประสบการณ์ในอดีต และปัจจัยต่าง ๆ ที่ผู้บริหารมีความเชื่อมั่นอย่างสมเหตุสมผลภายใต้สภาวการณ์แวดล้อมนั้นซึ่งไม่อาจอาศัยข้อมูลจากแหล่งอื่นและนำไปสู่การตัดสินใจเกี่ยวกับ  
การกำหนดมูลค่าสินทรัพย์และหนี้สินนั้น ๆ ดังนั้น ผลที่เกิดขึ้นจริงจากการตั้งข้อสมมติฐานต่อมูลค่าตามบัญชีของสินทรัพย์และหนี้สินอาจแตกต่างไปจากที่ประมาณไว้

ประมาณการและข้อสมมติฐานที่ใช้ในการจัดทำงบการเงินระหว่างกาลจะได้รับการทบทวนอย่างสม่ำเสมอ การปรับประมาณการทางบัญชีจะบันทึกในงวดบัญชีที่การประมาณการดังกล่าวได้รับการทบทวน หากการปรับประมาณการกระทบเฉพาะ  
งวดนั้น ๆ และจะบันทึกในงวดที่ปรับและงวดในอนาคตหากการปรับประมาณการกระทบทั้งงวดปัจจุบันและอนาคต

**เกณฑ์การจัดทำงบการเงินระหว่างกาลรวม**

งบการเงินระหว่างกาลรวมประกอบด้วยงบการเงินระหว่างกาลของบริษัทฯ และบริษัทย่อย (รวมกันเรียกว่า “กลุ่มบริษัท”) และได้จัดทำขึ้นโดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567 โดยไม่มีการเปลี่ยนแปลงโครงสร้างของกลุ่มบริษัทในระหว่างงวดปัจจุบัน

1. **ข้อมูลนโยบายการบัญชีที่มีสาระสำคัญ**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปี  
สิ้นสุดวันที่ 31 ธันวาคม 2567

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือ  
หลังวันที่ 1 มกราคม 2568 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

1. **รายการระหว่างบุคคลหรือกิจการที่เกี่ยวข้องกัน**

บริษัทฯ มีรายการธุรกิจที่สำคัญกับบริษัทที่เกี่ยวข้องกันซึ่งมีความเกี่ยวข้องกันทั้งโดยทางตรงและทางอ้อม โดยการถือหุ้นระหว่างกัน หรือการมีผู้ถือหุ้นหรือกรรมการหรือผู้บริหารบางท่านร่วมกัน รายการที่เกี่ยวข้องกันเป็นไปตามเงื่อนไขและเกณฑ์ที่ได้ระบุในสัญญาระหว่างบริษัทฯ และบริษัทเหล่านั้น

* 1. **ลักษณะความสัมพันธ์**



ยอดคงเหลือระหว่างบริษัทที่เกี่ยวข้องกัน ณ วันที่ 30 มิถุนายน 2568 และ 31 ธันวาคม 2567 มีดังต่อไปนี้

* 1. **ลูกหนี้การค้าและลูกหนี้หมุนเวียนอื่น - บริษัทที่เกี่ยวข้องกัน**



* 1. **สินทรัพย์ทางการเงินไม่หมุนเวียนอื่น - บริษัทที่เกี่ยวข้องกัน**



* 1. **เจ้าหนี้หมุนเวียนอื่น - บริษัทที่เกี่ยวข้องกัน**



* 1. **สินทรัพย์สิทธิการใช้และหนี้สินตามสัญญาเช่า**



* 1. **เงินกู้ยืมระยะสั้นจากบริษัทย่อย**

ณ วันที่ 30 มิถุนายน 2568 และ 31 ธันวาคม 2567 บริษัทฯ มีเงินกู้ยืมจากบริษัทย่อย คือ บริษัท อะนิวเดย์ จำกัด จำนวนเงิน   
11 ล้านบาท และ 18 ล้านบาท อัตราดอกเบี้ยร้อยละ 2 ต่อปี เงินกู้ยืมดังกล่าวไม่มีหลักประกันและกำหนดชำระคืน  
เมื่อทวงถาม

* 1. **รายการบัญชีที่สำคัญที่เกิดกับบริษัทที่เกี่ยวข้องกัน**

รายการบัญชีที่สำคัญที่เกิดกับบริษัทที่เกี่ยวข้องกันสำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 มีดังนี้









* 1. **ภาระผูกพันจากสัญญาบริการกับบริษัทที่เกี่ยวข้องกันแห่งหนึ่ง - บริษัทฯ และบริษัทย่อยเป็นผู้รับบริการ**

จำนวนเงินขั้นต่ำของค่าบริการในอนาคตตามสัญญาที่ไม่อาจบอกเลิกได้ ณ วันที่ 30 มิถุนายน 2568 และ 31 ธันวาคม 2567   
มีดังนี้



* 1. **ค่าตอบแทนกรรมการและผู้บริหาร**

กลุ่มบริษัทบันทึกค่าใช้จ่ายผลประโยชน์พนักงานของกรรมการและผู้บริหาร สำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 ดังนี้





1. **เงินสดและรายการเทียบเท่าเงินสด**

เงินสดและรายการเทียบเท่าเงินสด ณ วันที่ 30 มิถุนายน 2568 และ 31 ธันวาคม 2567 ประกอบด้วย



1. **ลูกหนี้การค้าและลูกหนี้หมุนเวียนอื่น**

ลูกหนี้การค้าและลูกหนี้หมุนเวียนอื่น ณ วันที่ 30 มิถุนายน 2568 และ 31 ธันวาคม 2567 แยกตามอายุลูกหนี้ที่ค้างชำระได้ดังนี้



1. **เงินรอรับคืนจากเจ้าหนี้การค้า**

เงินรอรับคืนจากเจ้าหนี้การค้า ณ วันที่ 30 มิถุนายน 2568 และ 31 ธันวาคม 2567 มีดังนี้



1. **สินทรัพย์ที่เกิดจากสัญญา**

สินทรัพย์ที่เกิดจากสัญญา ณ วันที่ 30 มิถุนายน 2568 และ 31 ธันวาคม 2567 แยกตามอายุจากวันที่โอนการควบคุมในสินค้าแล้ว และยังไม่ได้เรียกชำระ ได้ดังนี้



ณ วันที่ 30 มิถุนายน 2568 บริษัทฯ มียอดคงเหลือของสินทรัพย์ที่เกิดจากสัญญาในงบการเงินรวมและงบการเงินเฉพาะกิจการ จำนวน 102.48 ล้านบาท คาดว่าจะเรียกชำระได้ภายใน 1 ปี สำหรับส่วนที่เหลือจำนวน 35.12 ล้านบาท คาดว่าจะเรียกชำระได้ภายใน 1.5 ปี โดยฝ่ายบริหารของบริษัทฯ ได้คิดลดมูลค่าปัจจุบันของจำนวนเงินที่คาดว่าจะได้รับตามแผนการรับชำระ   
ส่วนปรับมูลค่าปัจจุบันได้รวมอยู่ในค่าเผื่อผลขาดทุนด้านเครดิตที่คาดว่าจะเกิดขึ้น

1. **สินค้าคงเหลือ**

สินค้าคงเหลือ ณ วันที่ 30 มิถุนายน 2568 และ 31 ธันวาคม 2567 มีดังนี้



สำหรับงวดหกเดือนสิ้นสุดวันที่ 30 มิถุนายน 2568 และสำหรับปีสิ้นสุดวันที่ 31 ธันวาคม 2567 ค่าเผื่อมูลค่าสินค้าลดลง  
มีรายการเคลื่อนไหวดังนี้



ผลขาดทุนจากการตีราคาสินค้าลดลงแสดงอยู่ในต้นทุนขาย ในงบกำไรขาดทุนเบ็ดเสร็จ

1. **สินทรัพย์หมุนเวียนอื่น**

สินทรัพย์หมุนเวียนอื่น ณ วันที่ 30 มิถุนายน 2568 และ 31 ธันวาคม 2567 ประกอบด้วย



1. **เงินลงทุนในบริษัทย่อย**

เงินลงทุนในบริษัทย่อย ณ วันที่ 30 มิถุนายน 2568 และ 31 ธันวาคม 2567 มีดังนี้



1. **อสังหาริมทรัพย์เพื่อการลงทุน**

อสังหาริมทรัพย์เพื่อการลงทุน ณ วันที่ 30 มิถุนายน 2568 และ 31 ธันวาคม 2567 แสดงได้ดังนี้



1. **ที่ดิน อาคารและอุปกรณ์**

ที่ดิน อาคารและอุปกรณ์ ณ วันที่ 30 มิถุนายน 2568 และ 31 ธันวาคม 2567 ประกอบด้วย



ที่ดิน อาคาร และอุปกรณ์มีราคาทุนก่อนหักค่าเสื่อมราคาสะสมซึ่งได้หักค่าเสื่อมราคาเต็มมูลค่าแล้วแต่ยังใช้งานอยู่   
ณ วันที่ 30 มิถุนายน 2568 และ 31 ธันวาคม 2567 ในงบการเงินรวมและในงบการเงินเฉพาะกิจการ จำนวน 34.62 ล้านบาท และ 25.28 ล้านบาท ตามลำดับ

1. **สินทรัพย์ไม่มีตัวตน**

สินทรัพย์ไม่มีตัวตน ณ วันที่ 30 มิถุนายน 2568 และ 31 ธันวาคม 2567 ประกอบด้วย



สินทรัพย์ไม่มีตัวตน มีราคาทุนก่อนหักค่าตัดจำหน่ายสะสมซึ่งได้หักค่าตัดจำหน่ายสะสมราคาเต็มมูลค่าแล้วแต่ยังใช้งานอยู่   
ณ วันที่ 30 มิถุนายน 2568 และ 31 ธันวาคม 2567 ในงบการเงินรวมและในงบการเงินเฉพาะกิจการ จำนวน 0.14 ล้านบาท

1. **สัญญาเช่า**
   1. **สินทรัพย์สิทธิการใช้**

สินทรัพย์สิทธิการใช้ ณ วันที่ 30 มิถุนายน 2568 และ 31 ธันวาคม 2567 ประกอบด้วย



สินทรัพย์สิทธิการใช้แบ่งตามประเภทสินทรัพย์ได้ดังนี้



* 1. **หนี้สินตามสัญญาเช่า**

หนี้สินตามสัญญาเช่า ณ วันที่ 30 มิถุนายน 2568 และ 31 ธันวาคม 2567 ประกอบด้วย



รายการเคลื่อนไหวของหนี้สินตามสัญญาเช่าสำหรับงวดหกเดือนสิ้นสุดวันที่ 30 มิถุนายน 2568 และ 2567 แสดงได้ดังนี้



1. **ภาษีเงินได้รอการตัดบัญชี**

รายการเคลื่อนไหวของสินทรัพย์ภาษีเงินได้รอการตัดบัญชี ที่เกิดขึ้นในระหว่างงวด มีดังนี้





ภาษีเงินได้สำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 มีดังนี้





**ค่าใช้จ่ายภาษีเงินได้**

บริษัทฯ ใช้อัตราภาษีเงินได้ร้อยละ 20 ในการคำนวณภาษีเงินได้นิติบุคคลสำหรับงวดสามเดือนและหกเดือน สิ้นสุดวันที่  
30 มิถุนายน 2568 และ 2567

1. **สินทรัพย์ทางการเงินไม่หมุนเวียนอื่น**

สินทรัพย์ทางการเงินไม่หมุนเวียนอื่น ณ วันที่ 30 มิถุนายน 2568 และ 31 ธันวาคม 2567 ประกอบด้วย



บริษัทฯ ได้รับเงินปันผลจากบริษัท โปรเฟสชั่นแนล ลาโบราทอรี่ แมเนจเม้นท์ คอร์ป จำกัด (มหาชน) ซึ่งรับรู้เป็นรายได้อื่นสำหรับงวดหกเดือนสิ้นสุดวันที่ 30 มิถุนายน 2568 ในงบการเงินรวมและงบการเงินเฉพาะกิจการ จำนวน 1.47 ล้านบาท

1. **สินทรัพย์ไม่หมุนเวียนอื่น**

สินทรัพย์ไม่หมุนเวียนอื่น ณ วันที่ 30 มิถุนายน 2568 และ 31 ธันวาคม 2567 ประกอบด้วย



1. **เงินเบิกเกินบัญชีและเงินกู้ยืมระยะสั้นจากสถาบันการเงิน**

เงินเบิกเกินบัญชีและเงินกู้ยืมระยะสั้นจากสถาบันการเงิน ณ วันที่ 30 มิถุนายน 2568 และ 31 ธันวาคม 2567 มีดังนี้



ณ วันที่ 30 มิถุนายน 2568 และ 31 ธันวาคม 2567 กลุ่มบริษัทมีวงเงินสินเชื่อจากสถาบันการเงิน ดังนี้



กลุ่มบริษัทได้รับวงเงินซื้อขายเงินตราต่างประเทศล่วงหน้าจากธนาคาร เพื่อประกันความเสี่ยงจากอัตราแลกเปลี่ยนสำหรับ  
ทรัสต์รีซีท/เลตเตอร์ออฟเครดิต ที่เป็นเงินตราต่างประเทศและเงินสกุลบาท ดังนี้



กลุ่มบริษัทมีวงเงินสินเชื่อระยะสั้นจากสถาบันการเงินหลายแห่ง ซึ่ง ณ วันที่ 30 มิถุนายน 2568 และ ณ วันที่ 31 ธันวาคม 2567 วงเงินสินเชื่อดังกล่าวค้ำประกันโดยโดยกรรมการบางท่านของบริษัทฯ

1. **เจ้าหนี้การค้าและเจ้าหนี้หมุนเวียนอื่น**

เจ้าหนี้การค้าและเจ้าหนี้หมุนเวียนอื่น ณ วันที่ 30 มิถุนายน 2568 และ 31 ธันวาคม 2567 ประกอบด้วย



1. **เงินกู้ยืมระยะยาวจากสถาบันการเงิน**

เงินกู้ยืมระยะยาวจากสถาบันการเงิน ณ วันที่ 30 มิถุนายน 2568 และ 31 ธันวาคม 2567 มีดังนี้



การเปลี่ยนแปลงของเงินกู้ยืมระยะยาวจากสถาบันการเงิน มีรายละเอียดดังนี้



เงินกู้ยืมระยะยาวค้ำประกันโดยเครื่องมือแพทย์บางส่วน และที่ดินพร้อมสิ่งปลูกสร้าง (ตามหมายเหตุ 12 และ 13)

ภายใต้เงื่อนไขของสัญญาเงินกู้ยืมข้างต้นระบุให้บริษัทฯ ต้องปฏิบัติตามข้อกำหนดต่าง ๆ ในสัญญา

1. **หนี้สินหมุนเวียนอื่น**

หนี้สินหมุนเวียนอื่น วันที่ 30 มิถุนายน 2568 และ 31 ธันวาคม 2567 ประกอบด้วย



1. **ประมาณการหนี้สินไม่หมุนเวียนสำหรับผลประโยชน์พนักงาน**

การเปลี่ยนแปลงมูลค่าปัจจุบันของประมาณการหนี้สินไม่หมุนเวียนสำหรับผลประโยชน์พนักงานและค่าใช้จ่ายผลประโยชน์พนักงานในงบกำไรขาดทุนเบ็ดเสร็จสำหรับงวดหกเดือนสิ้นสุดวันที่ 30 มิถุนายน 2568 และสำหรับปีสิ้นสุดวันที่ 31 ธันวาคม 2567 มีดังนี้





ค่าใช้จ่ายผลประโยชน์พนักงาน สำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 ได้แสดงในงบกำไรขาดทุนเบ็ดเสร็จดังนี้





1. **เงินปันผลจ่าย**

24.1 ตามมติที่ประชุมสามัญผู้ถือหุ้นของบริษัทฯ ครั้งที่ 1/2568 เมื่อวันที่ 24 เมษายน 2568 มีมติจ่ายเงินปันผลสำหรับ  
ผลการดำเนินงานประจำปี 2567 ให้แก่ผู้ถือหุ้นของบริษัทฯ ในอัตราหุ้นละ 0.02475 บาท จำนวน 400 ล้านหุ้น   
เป็นจำนวนเงินรวม 9.90 ล้านบาท โดยจ่ายเงินปันผลดังกล่าวในวันที่ 21 พฤษภาคม 2568

24.2 ตามมติที่ประชุมสามัญผู้ถือหุ้นของบริษัทฯ ครั้งที่ 1/2567 เมื่อวันที่ 23 เมษายน 2567 มีมติจ่ายเงินปันผลสำหรับ  
ผลการดำเนินงานประจำปี 2566 ให้แก่ผู้ถือหุ้นของบริษัทฯ ในอัตราหุ้นละ 0.0295 บาท จำนวน 400 ล้านหุ้น   
เป็นจำนวนเงินรวม 11.80 ล้านบาท โดยจ่ายเงินปันผลดังกล่าวในวันที่ 21 พฤษภาคม 2567

1. **ข้อมูลทางการเงินจำแนกตามส่วนงาน**

ข้อมูลทางการเงินจำแนกตามส่วนงานจะแสดงข้อมูลเกี่ยวกับผลิตภัณฑ์ของกลุ่มบริษัท และข้อมูลเกี่ยวกับเขตภูมิศาสตร์  
ที่กลุ่มบริษัทดำเนินงานอยู่ กลุ่มบริษัทนำเสนอส่วนงานธุรกิจเป็นรูปแบบหลักในการรายงาน โดยพิจารณาบนพื้นฐาน  
ของรายได้ผลประกอบการ กำไรขั้นต้น และสินทรัพย์ตามส่วนงานเป็นรายการที่เกี่ยวข้องโดยตรงกับส่วนงานหรือที่สามารถ  
ปันส่วนให้ส่วนงานได้อย่างสมเหตุสมผล

กลุ่มบริษัทดำเนินกิจการหลักทางธุรกิจคือ การจำหน่ายเครื่องมือทางการแพทย์เคมีภัณฑ์ และอุปกรณ์การแพทย์และเทคโนโลยี โดยดำเนินธุรกิจในส่วนงานทางภูมิศาสตร์ในประเทศไทยเท่านั้น ข้อมูลเกี่ยวกับการดำเนินงานตามส่วนธุรกิจ สำหรับงวดหกเดือนสิ้นสุดวันที่ 30 มิถุนายน 2568 และ 2567 มีดังนี้



กลุ่มบริษัทมีข้อมูลเกี่ยวกับสินทรัพย์รวมที่ใช้ในการดำเนินงานตามส่วนธุรกิจ ณ วันที่ 30 มิถุนายน 2568 และ 31 ธันวาคม 2567 มีดังนี้



**ข้อมูลเกี่ยวกับลูกค้ารายใหญ่**

สำหรับงวดหกเดือนสิ้นสุดวันที่ 30 มิถุนายน 2568 และ 2567 กลุ่มบริษัทมีรายได้จากลูกค้ารายใหญ่จำนวน 2 ราย ประมาณร้อยละ 10 - 16 และประมาณร้อยละ 12 ของรายได้รวม ตามลำดับ

1. **รายได้อื่น**

รายได้อื่นสำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 กลุ่มบริษัทมีรายได้อื่นดังนี้





1. **ค่าใช้จ่ายตามธรรมชาติที่สำคัญ**

สำหรับงวดหกเดือนสิ้นสุดวันที่ 30 มิถุนายน 2568 และ 2567 กลุ่มบริษัทมีค่าใช้จ่ายตามธรรมชาติที่สำคัญดังนี้



1. **เครื่องมือทางการเงิน**

***มูลค่ายุติธรรมของเครื่องมือทางการเงิน***

กลุ่มบริษัทใช้วิธีการและข้อสมมติฐานดังต่อไปนี้ ในการประมาณราคายุติธรรมของเครื่องมือทางการเงิน

* เงินสดและรายการเทียบเท่าเงินสด ลูกหนี้การค้าและลูกหนี้หมุนเวียนอื่น เงินรอรับคืนจากเจ้าหนี้การค้า  
  สินทรัพย์ที่เกิดจากสัญญา เงินจ่ายล่วงหน้าค่าสินค้า เจ้าหนี้การค้าและเจ้าหนี้หมุนเวียนอื่น หนี้สินที่เกิดจากสัญญา และหนี้สินตามสัญญาเช่า แสดงราคาตามบัญชี ซึ่งเท่ากับราคายุติธรรมโดยประมาณ
* เงินเบิกเกินบัญชี และเงินกู้ยืมจากสถาบันการเงิน ซึ่งมีภาระอัตราดอกเบี้ยส่วนใหญ่ลอยตัวตามอัตราตลาด แสดงราคาตามบัญชี ซึ่งใกล้เคียงกับราคายุติธรรมโดยประมาณ

***มูลค่ายุติธรรมของตราสารสัญญาอนุพันธ์***

ณ วันที่ 30 มิถุนายน 2568 และ 31 ธันวาคม 2567 กลุ่มบริษัทมียอดคงเหลือหนี้สินสัญญาอนุพันธ์ที่เป็นสัญญาซื้อเงินตราต่างประเทศล่วงหน้าที่สำคัญดังนี้



1. **ภาระผูกพันและหนี้สินที่อาจเกิดขึ้น**

29.1 ณ วันที่ 30 มิถุนายน 2568 และ 31 ธันวาคม 2567 กลุ่มบริษัทมีหนี้สินที่อาจจะเกิดขึ้นจากหนังสือค้ำประกันที่ออกโดยธนาคารพาณิชย์หลายแห่ง ซึ่งเกี่ยวเนื่องกับภาระผูกพันทางปฏิบัติบางประการตามปกติธุรกิจของกลุ่มบริษัท ดังนี้



29.2 ณ วันที่ 30 มิถุนายน 2568 และ 31 ธันวาคม 2567 กลุ่มบริษัทมีภาระผูกพันต้องจ่ายตามสัญญาจ้างและสัญญาบริการที่ทำกับบุคคลภายนอก ดังนี้



1. **รายการจัดประเภทใหม่**

ในระหว่างงวดบริษัทฯ ได้มีการจัดประเภทบางรายการในงบฐานะการเงินรวมและงบฐานะการเงินเฉพาะกิจการ  
ณ วันที่ 31 ธันวาคม 2567 และงบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ สำหรับงวดสามเดือนและหกเดือนสิ้นสุดวันที่ 30 มิถุนายน 2567 เพื่อให้สอดคล้องกับการจัดประเภทรายการบัญชีในงวดปัจจุบัน ซึ่งไม่มีผลกระทบต่อกำไรสุทธิหรือส่วนของผู้ถือหุ้นของบริษัทฯ สรุปได้ดังนี้





1. **เหตุการณ์ภายหลังรอบระยะเวลารายงาน**

เมื่อวันที่ 16 กรกฎาคม 2568 บริษัทฯ ถูกฟ้องร้องดำเนินคดีต่อศาลแรงงานกลางโดยอดีตพนักงานของบริษัทฯ ข้อหาเลิกจ้างไม่เป็นธรรม โดยคดีดังกล่าวอยู่ระหว่างการนัดไกล่เกลี่ย พิจารณาและสืบพยานในเดือนตุลาคม 2568 อย่างไรก็ตาม   
ฝ่ายบริหารของบริษัทฯ เชื่อว่าบริษัทฯ ไม่มีภาระที่ต้องจ่ายค่าเสียหายจากคดีความดังกล่าว

1. **การอนุมัติงบการเงินระหว่างกาล**

งบการเงินระหว่างกาลนี้ได้รับการอนุมัติจากคณะกรรมการของบริษัทฯ เมื่อวันที่ 7 สิงหาคม 2568